**„SZOBOR TEDZSONNAK”**

**PÁLYÁZATI FELHÍVÁS SZOBRÁSZOKNAK**

**2017.**

**A pályázók köre:** a Magyar Képzőművészeti Egyetem szobrász hallgatói számára meghirdetett pályázat.

**A**[**pályázat**](http://palyazatok.org/)**részletei:**

**Budapest Főváros Önkormányzata és a Magyar Képzőművészeti Egyetem** Szobrász Tanszéke pályázatot hirdet egy olyan kortárs, esztétikailag és tartalmában igényes köztéri figurális bronzszobor elkészítésére, amelyet – mint magyar nemzeti jelképet – Budapest ajándékoz dél-koreai partnervárosának, Tedzsonnak.

Tedzson városa 2016-ban a Korea nemzeti szimbólumaként ismert vidra szobrot ajándékozta Budapest Főváros Önkormányzata részére, amely ma a Fővárosi Állat és Növénykertben látható. **A pályázat témájában kötetlen**, de előnyben részesülhetnek azok az alkotások, amelyek a fent jelzett viszonosság jegyében egyedi és jellegzetes nemzeti értékeink bemutatását célozzák meg, vagy amelyek esetében valamely magyar nemzeti szimbólumnak tekintett állatfigura az alkotás kiindulópontja.

**Méret:** 70 x 80 cm-es befoglaló méret

**Beadandó:** a mű 1/1-es gipsz modellje és a javasolt installálás méretezett tervrajza

**Beadási határidő:** 2017. március 28. kedd

**Beadás helye:** Szobrász Tanszék

**Zsűri I. forduló:** 2017. április 4. kedd

**A pályázaton nyertes személyek kiválasztásának módja**: a beérkező pályamunkák értékelését a Magyar Képzőművészeti Egyetem 3 képviselője, a Budapest Főváros Önkormányzata és a BTM Budapest Galéria 1-1 képviselője végzi.

A zsűri által javasolt három legjobb pályamű közül a koreai fél választja ki, hogy melyik kerüljön megvalósításra. A II. és III. díjat a zsűri ítéli oda. Erre várhatóan 2017. áprilisában kerül sor.

A három legjobb pályamű a következő díjazásban részesül:

 **I. díj** 400.000 Ft

 **II. díj** 150.000 Ft

 **III. díj** 100.000 Ft

A díjak ösztöndíj formájában kerülnek kifizetésre.

A pályaművek gipszmodellje és a kivitelezendő mű szilikonformája a szerző tulajdonában marad.

A pályázat nyertese közreműködik szobrának kivitelezésében, a szilikon- és viaszforma elkészítésében, a bronzöntésben, cizellálásban és patinázásban.

**Szerzői jogok**: Az Alkotó szavatosságot vállal a benyújtott pályamű eredetiségéért. Alkotó szavatol azért, hogy a díjnyertes pályaművén nem állnak fenn harmadik személynek olyan kizárólagos szerzői vagyoni/felhasználói joga, amely a Budapest Főváros Önkormányzatának jogszerzését és felhasználását korlátozná vagy akadályozná, valamint amelynek alapján igényekkel léphetnek fel a Budapest Főváros Önkormányzatával szemben.

A pályázó a pályázata beadásával elfogadja a pályázati felhívásban megjelölt feltételeket, díjnyertessége esetén pedig kötelezettséget vállal a 1. számú mellékletben szereplő felhasználási szerződés megkötésére.

**A szállításra kész mű átadásának határideje:** 2017. június 30. péntek.

Budapest, 2017. február 14.

 Karmó Zoltán

 tanszékvezető

1. sz. melléklet

**Felhasználási szerződés**

**FELHASZNÁLÁSI SZERZŐDÉS**

(szerzői jogvédelem alá tartozó műhöz kapcsolódó felhasználói jogok átruházására)

amely létrejött egyrészről

 **Budapest Főváros Önkormányzata**

 székhely: 1052 Budapest, Városház utca 9-11.

 adószám: 15735636-2-41

 törzskönyvi szám: 735638

 képviselő:

 (továbbiakban, mint **Felhasználó**)

másrészről

 **Magyar Képzőművészeti Egyetem**

 székhely: 1062 Budapest, Andrássy út 69-71.

 adószám: 15308940-2-42

 törzskönyvi szám: 308944

 számlaszáma: MÁK 10032000-01426751-00000000

 képviselő: Rakonczai Éva, kancellár

 (továbbiakban, mint a **Jogosult**)

harmadrészről

 **Név:**

 állampolgárság: ...

 szül név: …

 szül. hely,idő: …

 anyja leánykori neve:…

 lakóhely:…

 adóazonosító jel:….

 (továbbiakban, mint **Alkotó**)

továbbiakban együtt, mint **Felek** között az alulírott napon és helyen az alábbi feltételek mellett:

**Preambulum**

Felek rögzítik, hogy Budapest Főváros Önkormányzataés a Magyar Képzőművészeti Egyetem között 2017. ………………… –én támogatási szerződés jött létre, amely alapján a Jogosult vállalta, hogy az Egyetem Szobrász Tanszéke útján pályázatot hirdet egy olyan kortárs, esztétikailag és tartalmában igényes köztéri figurális bronzszobor elkészítésére, amelyet – mint magyar nemzeti jelképet – Budapest ajándékoz dél-koreai partnervárosának, Tedzsonnak.

Az Alkotó jelen szerződés aláírásával kijelenti, hogy a fenti támogatási szerződésből eredő pályázati kiírás alapján a pályázat célját megismerte, az abban rögzített feltételeket tudomásul vette és jelen szerződés teljesítése során ezek figyelembe vételével jár el.

**A szerződés tárgya**

1. Az Alkotó a Magyar Képzőművészeti Egyetem által 2017. február 14–én meghirdetett **„Szobor Tedzsonnak”-**pályázaton (a továbbiakban: pályázat) I. helyezést elért pályaművére (a továbbiakban: pályamű) jelen szerződéssel felhasználói jogot enged a Felhasználó részére.

**A szerződés teljesítése**

1. Az Alkotó a pályázaton I. helyezést elért pályaművet köteles átadni 2017. június 30. napján. Az átadás a Magyar Képzőművészeti Egyetem Epreskertjében történik (1063 Budapest, 1063 Kmety Gy u. 26-28.) előre egyeztetett időpontban. Felhasználó köteles a mű biztonságos elszállításáról gondoskodni.
2. A Jogosult a Magyar Képzőművészeti Egyetem *„Szellemi alkotások jogvédelméről és szellemi tulajdon-kezeléséről”* szóló szabályzata (a továbbiakban: Szabályzat) alapján, az 1. pontban meghatározott pályamű tekintetében az őt megillető vagyoni értékű jogokról a Szabályzat 10.§ (6) bekezdése alapján jelen szerződés aláírásával lemond.

**Az alkotói vagyoni jogok átruházása, a felhasználói jogok terjedelme**

1. Az Alkotó a pályázaton nyertes pályaművére nézve jelen szerződés aláírásával
* területi korlátozás nélkül,
* időben korlátlan,
* kizárólagos

felhasználói jogot enged a Felhasználó részére.

1. Az Alkotó pályaművének gipszmodellje és a mű szilikonformája a saját tulajdonában marad.
2. A felhasználói jogok nem terjednek ki a mű átdolgozására, módosítására, azokat az Alkotó a jelen szerződés aláírását követően is fenntartja. Ilyen irányú Felhasználói igény tekintetében Alkotó és Felhasználó külön szerződést kötnek.
3. Az Alkotó a pályaművének felhasználása során nevének feltüntetését kéri.

**A felhasználói jog átengedésének ellenértéke**

1. Az Alkotó az I. pontban meghatározott felhasználói jogokat ellenérték nélkül engedi át a Felhasználó részére.

**Vegyes és záró rendelkezések**

1. Az Alkotó szavatosságot vállal az 1. pontban megjelölt pályamű eredetiségéért. Az Alkotó szavatol azért, hogy a díjnyertes pályaművén nem állnak fenn harmadik személynek olyan kizárólagos Alkotói vagyoni/felhasználói joga, amely a Felhasználó jelen szerződés szerinti jogszerzését és felhasználását korlátozná vagy akadályozná, valamint amelynek alapján a jelen szerződésben meghatározottaktól eltérő igényekkel léphetnek fel a Felhasználóval szemben.
2. A felek megállapodnak abban, hogy a jelen szerződésben nem rendezett kérdésekben a szerzői jogról szóló 1999. évi LXXVI.törvény, valamint a Polgári Törvénykönyv rendelkezései az irányadók.
3. A felek kölcsönös kötelezettséget vállalnak arra, hogy a jelen szerződésből eredő valamennyi vitát megkísérlik peren kívüli egyezséggel rendezni.
4. A Felhasználó szervezetében bekövetkezett változás esetén a jelen szerződésben foglalt jogok és kötelezettségek jogutódjára szállnak át.

Jelen felhasználási szerződést a Felek elolvasás és értelmezés után, mint akaratukkal mindenben megegyezőt jóváhagyólag írják alá. E szerződés öt eredeti egymással mindenben megegyező példányban készült, melyből két példány a Felhasználónál marad, két példány a Jogosultnál, és egy példány az Alkotónál.

Budapest, 2017. …………………….

……………………………………... ……………………………………………

 Felhasználó Jogosult

Budapest Főváros Önkormányzata Magyar Képzőművészeti Egyetem

 ……………………………………

 Alkotó

 Pénzügyi ellenjegyzés:

 ………………………………………